Изге Богородица Катогике сиркәүе (Ереван)

Изге Богородица Катогике сиркәүе (әрм.Կաթողիկե եկեղեցի Սուրբ Աստվածածին) — Әрмәнстандың баш ҡалаһы Ереван ҡалаһында ҙур булмаған урта быуат сиркәүе. Кентрон районында Саят-Новы проспекты һәм Абовян урамы киҫешкән урында урынлашҡан. Тарихы Катогике сиркәүенең стеналарында уйып яҙылған иң боронғо яҙмалар 1264 йыл менән билдәләнә. 1679 йылдағы ер тетрәүҙән һуң , 1693 йыл менән 1695 йыл араһында сиркәүҙең көнбайыш өлөшөнә Изге Богородица сиркәүенең ҙур базилика төкәтмәһе төҙөлә. Яңы ҡорам традицион әрмән туфынан төҙөлә һәм көмбәҙе булмай. Был өс нефлы базилика әрмән сиркәүе архитектураһы стилендә була. Намаҙ уҡыу залының майҙаны 14,0×19,3 м, тышҡы периметры 16,4×28,4 м тәшкил итә, был Ереванда иң һыйҙырышлы сиркәү була. Сиркәүҙең көньяҡтан да, көнбайыштан да инеү урындары була 1936 йылда торлаҡ биналарға һәм Саят-Нова проспектында лингвистик институтына урын өсөн Изге Богородица базиликаһы һүтелә, Һүтеп алыу ваҡытында ҙур базилика структураһындағы боронғо Катогике сиркәүе асыҡлана. Археологтар яғынан ҡаршылыҡ булыу сәбәпле, сиркәү һаҡланып ҡала. Емерелгән сиркәү стеналарында XV — XVII быуаттарҙағы күп боронғо хачкарҙар (боронғо тәре) табыла. Катогике исемен йөрөткән хәҙерге Изге Богородица сиркәүенең күләме сағыштырмаса ҙур түгел (5,4×7,5 м). Сикләнгән арауыҡ менән бәйле, ул намаҙ уҡыу сифатында ғына файҙаланыла. Изге Анна сиркәүе Боронғо сиркәүҙән төньяҡҡа ҡарай яңы дини комплекс төҙөлә. Ул үҙ эсенә ҙур Изге Анна сиркәүен, шулай уҡ Католикос резиденцияһын ала. Иҫкәрмәләр Шулай уҡ ҡарағыҙ История Еревана